FestArti L-Għaqda Filantropika Talent Mosti bi pjaċir tippreżenta FestArti b'inizjattiva ta' Patrick Muscat u li fiha se jieħdu sehem mat-30 artist. Il-wirja qed tittella' fiċ-Ċentru ta' Kultura Nazzjonali, fir-Razzett tal-Markiż Mallia Tabone, Triq Wied il-Għasel, il-Mosta Il-ħinijiet tal-ftuħ huma: il-Ħadd 18 ta' Settembru 2016, 9.30am-12.00pm u 5.30pm-9.00pm. F'din l-esibizzjoni kollettiva wieħed jista' jsib ġeneri differenti ta' arti mifruxa mal-post kollu, kemm ġewwa u kif ukoll fil-btieħi u fuq is-setaħ. L-istil tal-wirja huwa wieħed informali ħafna fejn, permezz tal-arti nagħtu pjaċir li kull min jattendi. Dħul bla ħlas u parkeġġ mhux problema. Għal aktar tagħrif żur is-sit elettroniku www.talentmosti.com jew il-paġna ta' Facebook Razzett tal-Markiż Din l-attività għandha l-kollaborazzjoni sħiħa tal-Kunsill Skolastiku tal-Iskola Sekondarja Bniet fi ħdan il-Kulleġġ Maria Reġina Kunċert L-Għaqda Filantropika Talent Mosti flimkien ma' Fondazzjoni Nazareth tippreżenta kunċert bl-isem Mill-Qalb tar-Razzett, għall-Għożża ta' Nazzarett, b'mużika popolari minn selezzjoni ta' mużiċisti mill-Banda tal-Forzi Armati ta' Malta Nhar il-Ġimgħa 23 ta' Settembu fis-7.30pm fir-Razzett tal-Markiż Mallia Tabone, Triq Wied il-Għasel, il-Mosta, b'risq il-Fondazzjoni Nazareth Il-missjoni ta' Talent Mosti hi li, permezz tal-kultura u l-arti, tgħin istituzzjonijiet Maltin li jħabirku b'risq ċittadini li jeħtieġu appoġġ u għajnuna finanzjarja. Fil-fatt il-motto tagħna jiġbor dan kollu fi ftit kliem: Għall-ġid u l-ferħ tal-proxxmu. Il-Kumitat tal-Għaqda Filantropika Talent Mosti xtaq li wara li bosta għaqdiet u istituzzjonijiet trejqu xi ftit mill-ġenerożità tagħhom, wasal issa ż-żmien li jdawru ħarsithom fuq il-Fondazzjoni Nazareth. Dakinhar tal-kunċert se jkunu preżenti xi uffiċjali mill-Fonadazzjoni Nazareth biex lejn it-tmiem issir ġabra mill-udjenza preżenti. Kulħadd huwa mistieden. Darba Waħda: Registrazzjoni għas-sessjonijiet ta' Settembru issa miftuħin Ir-reġistrazzjoni biex tipparteċipa f'Darba Waħda, proġett ta' Valletta 2018 li jfittex li jtaffi d-distanza ġenerazzjonali bejn it-tfal u l-anzjani permezz tal-irrakkuntar ta' stejjer, drama, logħob, arti, u attivitajiet pjaċevoli oħrajn, issa hija miftuħa. Is-sessjonijiet mingħajr ħlas, immexxija minn Anna Formosa, se jsiru bejn l-aħħar ta' Settembru u Diċembru. Matul is-sessjonijiet il-parteċipanti jitgħallmu minn xulxin, jużaw l-imaġinazzjoni tagħhom, jiżviluppaw ħiliet ġodda, u jieħdu pjaċir f'ambjent kreattiv li jippromovi sens ta' komunità. L-għaxar edizzjoni tal-wirja kollettiva L-Għaqda Filantropika Talent Mosti tippreżenta l-għaxar edizzjoni tal-wirja kollettiva tal-Pastel Society of Malta bil-parteċipazzjoni ta' 13-il artist: M'Clare Albonozzo, Grace Cassar, Anthony Lucian Cauchi, Audrey Falzon, Joanne Fenech Portelli, Martin Formosa, Vania Goshe, Jo Hili, Elsa Gatt Romei, Pauline Micallef, Sara Pace, Francelle Pace Agius, Joe Spiteri Staines Il-wirja se ssir bejn l-24 ta' Settembru u t-8 ta' Ottubru 2016, fir-Razzett tal-Markiż Mallia Tabone, Triq Wied il-Għasel, il-Mosta Il-Pastel Society of Malta hija soċjetà artistika mwaqqfa minn grupp ta' artisti li l-għan tagħhom hu li jinkoraġġixxu l-użu tal-pastel bħala medium għat-tpinġija. Dan il-grupp ta' artisti jużaw prinċiparjament dan il-medium fl-arti tagħhom u jixtiequ li artisti oħrajn u l-pubbliku li jħobb l-arti japprezzaw is-sbuħija u l-versatilità tal-pastel. Il-pastel huwa magħmul minn kulur mija fil-mija, u huwa reżistenti għall-mogħdija taż-żmien aktar minn kwalunkwe medium ieħor. Bħalma jista' jiġi apprezzat mill-pitturi esibiti f'din il-wirja, il-kuluri huma verament sbieħ u dawn jibqgħu hekk għal numru kbir ta' snin. Din hija l-għaxar wirja konsekuttiva u fiha 13-il artist qed jesibixxu b'kollox 23 biċċa xoghol tal-arti. Ħinijiet tal-ftuħ: mit-Tnejn sas-Sibt, mis-6.00pm sat-8.00pm; Ħdud, mill-10.00am sa nofsinhar. Kulħadd hu mistieden jattendi. Dħul bla ħlas.